શાહિદ કપૂરના જ્યારથી લગ્ન થયા છે ત્યારથી તેની કિસ્મત બૉલીવૂડમાં ચમકી રહી હોય એવું લાગે છે. એમાંય વળી હવે તો તે બીજા બાળકનો પિતા બનવા જઇ રહ્યો છે. એક પછી એક ફિલ્મોની ઓફર તેને મળતી જાય છે અને કારકિર્દીની ગાડી આગળ વધતી જાય છે એવું લાગી રહ્યું છે. હાલમાં શાહિદ તેની આગામી શ્રદ્ધા કપૂર અને યામી ગૌતમ સાથેની ‘બત્તી ગુલ મીટર ચાલુ’ના શૂટિંગમાં વ્યસ્ત છે. એવામાં ખુશખબર આવી છે કે શાહિદે ઝી સ્ટુડિયો સાથે એક નહીં બે નહીં પણ ત્રણ ફિલ્મો એક સાથે સાઇન કરી છે. ફિલ્મી કાનાફૂસી અનુસાર જાણવામાં આવ્યું છે કે પ્રોડક્શન કંપની થોડા સમય બાદ આ બાબતે સત્તાવાર ઘોષણા કરશે.